text: Tre personer forsvundet
  02 oktober 2013 kl. 12.46
  Politiet eftersøger stadig tre mennesker, der er forsvundet.
  I løbet af de seneste 4 måneder er tre mennesker fra TV SYDs område forsvundet. Ingen af dem er fundet endnu.
  Den 10. juni forsvandt Erik Jørgensen.
  Siden den 76-årige demente mand forlod sit hjem i Vonsild ved Kolding om morgenen den 10. juni har ingen set ham.
  Den 25. september forsvandt Jørn Ballesgaard fra Varde. I følge politiet cyklede den 73-årige mand fra sin bopæl i Varde i nedtrykt sindstilstand.
  Senest er det så 50-årige Hanne König, der er forsvundet. For 6 dage forsvandt hun fra sit hjem i Sjølund.
  Datteren ? Tina König ? har lavet en facebook-gruppe, der hedder "Hjælp med at finde mor Hanne König". Gruppen har nu 500 medlemmer.
  Politiet hælder mere og mere til, at Hanne König selv har planlagt sin forsvinden.
  - Det er underligt, at hun umiddelbart før sin forsvinden brygger en kande kaffe til sin mand og hjemmeboende søn. Hun tager også et bad og skifter tøj, og derefter er der tilsyneladende nogen, der har hentet hende i en bil. I hvert fald står både hendes helt nye bil og cykel urørt ved hjemmet, siger efterforskningslederen til Ekstra Bladet.
  